**Predator – saalistaja** on vuonna 1987 ensi-iltansa saanut yhdysvaltalainen tieteistoimintaelokuva, jonka on ohjannut John McTiernan ja käsikirjoittanut Jim ja John Thomas. Elokuvan pääosassa esiintyy Arnold Schwarzenegger. Elokuva kertoo majuri Alan "Dutch" Schaeferin (Schwarzenegger) johtamasta erikoisjoukosta, joka lähetetään pelastamaan sissien panttivankeja Keski-Amerikkaan. Viidakossa ryhmän jäseniä alkaa kuitenkin väijyä yliluonnollinen saalistaja, avaruudesta saapunut Predator (Kevin Peter Hall).

Juoni
-----

**Varoitus:  Seuraava kirjoitus paljastaa yksityiskohtia juonesta.**
Elokuvan tapahtumat sijoittuvat vuoteen 1987. Yhdysvaltain keskustiedustelupalvelu CIA lähettää Guatemalan viidakoihin ryhmän erikoissotilaita, joiden tehtävänä on pelastaa sissisotilaiden kidnappaamia panttivankeja. Pian kuitenkin osoittautuu, etteivät sissit ole yksin tapahtumien takana, vaan viidakoissa vaanii jokin tuntematon yliluonnollinen olento. Olento on tullut ulkoavaruudesta saalistamaan ihmisiä, ja on erittäin kehittynyt tehtäväänsä, sillä se pystyy muuttumaan lähes näkymättömäksi, hyppimään puissa salamannopeasti ja näkemään lämpökameralla saaliit. Olento aloittaa sotilaiden tappamisen viidakossa yksitellen – ja silloin alkaa sotilaiden epätoivoinen ja tukala selviytymistaistelu.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Arnold Schwarzenegger  | … |  Majuri Alan "Dutch" Schaefer
  |
|  Carl Weathers  | … |  George Dillon
  |
|  Elpidia Carrillo  | … |  Anna
  |
|  Bill Duke  | … |  Mac Eliot
  |
|  Jesse Ventura  | … |  Blain Cooper
  |
|  Sonny Landham  | … |  Billy Sole
  |
|  Richard Chaves  | … |  Jorge "Poncho" Ramirez
  |
|  Shane Black  | … |  Rick Hawkins
  |
|  R. G. Armstrong  | … |  Kenraalimajuri Homer Phillips
  |
|  Kevin Peter Hall  | … |  Predator
  |
|  Peter Cullen  | … |  Predatorin ääni
  |

Arvioita
--------

*Video-oppaassa* vuodelta 1994 Bello Romano kehuu komeaa kuvausta ja mykistäviä efektejä ja antaa elokuvalle neljä tähteä viidestä, mikä vastaa sanallista arviota "erinomainen". *Tv-maailma*-lehdessä vuonna 2024 Matti Rämö antoi elokuvalle neljä tähteä viidestä ja ihasteli McTiernanin lajityyppiymmärrystä tämän ensimmäisessä toimintaelokuvassa, jossa alun letkeä machovitsailu saa loppua kohti tehdä tilaa kovapintaiselle scifille.

Lähteet
-------

1. ↑  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.
2. ↑  Viikon tv-elokuvia, *TV-maailma* 4/2024, s. 7.

Jatko-osat
----------

* *Predator 2*
* *Predators*
* *The Predator*

John McTiernanin ohjaamat elokuvat

|  |  |
| --- | --- |
| **1980-luku** | *Nomads – yön muukalaiset* (1986) · *Predator – saalistaja* (1987) · *Die Hard – vain kuolleen ruumiini yli* (1988) |
| **1990-luku** | *Punaisen lokakuun metsästys* (1990) · *Medicine Man* (1992) · *Last Action Hero* (1993) · *Die Hard – Koston enkeli* (1995) · *13. soturi* (1999) · *Seikkailija Thomas Crown* (1999) |
| **2000-luku** | *Rollerball* (2002) · *Basic* (2003) |

*Predator*-elokuvat

|  |  |
| --- | --- |
| **Pääsarja** | *Predator – saalistaja* (1987) • *Predator 2* (1990) • *Predators* (2010) |
| **AVP-sarja** | *Alien vs. Predator* (2004) • *Aliens vs. Predator 2* (2007) |

Aiheesta muualla
----------------

* Suni, Jetro: Predator - saalistaja. Elitisti, 2022.